kardosdrur/scandi-wiki huggingface dataset:
Hans Christian Høier

Hans Christian Høier (7. juli 1919 i København – 6. januar 2003) var en dansk maler, grafiker og skulptør.

Uddannelse 
Høier aflagde svendeprøve som bygningsmaler 1940 og var derefter elev på Viggo Brandts malerskole (1940-1942). I 1942 blev Høier optaget på Det Kongelige Danske Kunstakademis Malerskole, Grafiske skole og Frescoskole under professor Kræsten Iversen, professor Axel Jørgensen og professor Elof Risebye, hvorfra han tog afgang i 1949.

Karriere 
Høier havde sin officielle debut på Charlottenborg Forårsudstilling og Kunstnernes Efterårsudstilling i 1943. Høier har siden udstillet og udsmykket over det meste af Danmark og han er repræsenteret blandt andet på Statens Museum for Kunst, Lolland-Falsters Stiftsmuseum, Nasjonalgalleriet i Oslo, Helsinki Museet i Finland, Pusjkin-Museet i Moskva, New Jersey Universitetet i USA samt Bratislava Museet i Slovakiet. I 1950erne var Høier medarbejder ved  Aksel Salto genskabelse af Sonnes frise på Thorvaldsens Museum

Undervisning og elever 
Hans Christian Høier underviste i mange år i tegning og maling i Birkerød samt på Glyptoteket i København.

I Birkerød har han i Hovedgaden følgende 3 kunstværker:
Proppen - ved værtshuset Proppen.
Tidens Tand - Som hænger over Madsens Passage.
Læse Hesten - Som hænger på "Irma torvet" ved boghandleren.

I Bistrup Kirke, Birkebakken 1 i Birkerød har Hans Christian Høier udført udsmykningen af både altervægen og de to side-vægge til altervæggen - med motiver i hårdtbrændte (sorte) sten og enkelte gule sten indmuret i det ellers røde murværk - samt en dekoration i begge sider af væggen ind til indgangen til kirkens kapel.

Musikeren og kunstneren Lars H.U.G. var elev hos Høier fra 1970 til 1973.

Tróndur Patursson
Svend Danielsen - Maler

Privat 
Den 7. april 1956 giftede Høier sig med Karen Bro Rasmussen i Bispebjerg sogn, Københavns amt.
Høier var i mange år og indtil sin død bosat i Birkerød nord for København.

Eksterne henvisninger 
Art Guide Denmark

BIlleder fra en dagbog (1994)

Referencer 

Danskere i 1900-tallet
Danskere i 2000-tallet
Grafikere fra Danmark
Malere fra Danmark
Personer fra København
P.A. Fisker

Peder Andersen Fisker (18. august 1875 i Skalmstrup, Randers – 8. december 1975 i Skodsborg) var en dansk fabrikant og grundlægger.

Han grundlagde sammen med Hans Marius Nielsen firmaet Nilfisk i 1906.

Han er begravet på Søllerød Kirkegård.

Eksterne henvisninger 
 

Personer i Kraks Blå Bog (afdøde)
Erhvervsfolk fra Danmark
Hundredårige
Det Tyske Forbundsarkiv

Det Tyske Forbundsarkiv (tysk: Deutsches Bundesarchiv, forkortet BArch) er Tysklands nationalarkiv, der blev etableret i Koblenz i 1952.

Arkivet har foruden Koblenz bygninger flere steder i landet , blandt andet Sankt Augustin-Hangelar, Berlin og Freiburg.

Blandt dets samlinger er amatørfotografen Manfred Beier's samling på 60.000 foto taget gennem adskillige tiår.

Arkivet beskæftiger 800 medarbejdere og har et budget på cirka 400 millioner kroner.

Henvisninger 

Etableret i 1952
Arkiver og arkivalier
Forbundsarkiv
Jerzy Braun

Jerzy Walerian Braun (født 13. april 1911 i Bydgoszcz, død 8. marts 1968 i Crawley i England) var en polsk roer som deltog i de olympiske lege 1932 i Los Angeles og 1936 i Berlin.

Braun vandt sølvmedalje i roning ved OL 1932 med en andenplads i toer med styrmand efter USA; besætningen var foruden Braun Janusz Ślązak og Jerzy Skolimowski som styrmand. Braun var også med på den polske firer med styrmand, som kom på tredjepladsen efter Tyskland og Italien. Mandskabet på fireren var Braun, Janusz Ślązak, Stanisław Urban, Edward Kobyliński og Jerzy Skolimowski som styrmand.

Ved OL fire år senere i Berlin deltog han igen i toer med styrmand, der havde samme besætning som i 1932. Denne gang formåede båden ikke at komme i finalen, idet, det blev til en tredjeplads i andet semifinaleheat, hvorfra kun de to bedste avancerede til finalen.

Referencer

Eksterne henvisninger 
 

Roere fra Polen
Deltagere ved sommer-OL 1932
Deltagere ved sommer-OL 1936
Olympiske medaljevindere i roning
Olympiske sølvmedaljevindere fra Polen
Olympiske bronzemedaljevindere fra Polen
Medaljevindere ved sommer-OL 1932
Henrik Juul-Pedersen

Henrik Juul-Pedersen (født 3. oktober 1982 i Sønderborg) er dansk brass- dirigent, arrangør, komponist og eventmanager.

Han er grundlægger og leder af Aalborg Musikkonkurrence, som afholdes hvert år i maj.

Udgav i 2010 undervisningsbogen "Brass er for alle" som bliver brugt på flere musikskoler landet rundt. Bogen er oversat til engelsk og bliver brugt til elever i England og Sydafrika.

Musikere fra Danmark
Monofoni

Inden for musik er monofoni den mest simple tekstur bestående af melodi uden akkompagnerende harmonier. Dette kan realiseres som kun en tone af gangen eller med den samme tone duplikeret i oktaven (som det ofte sker når mænd og kvinder synger sammen). Hvis hele melodien synges af to stemmer eller af et kor med et interval mellem tonerne - kaldet unisont - siges det også at være monofont eller homofont.

Monofone musikinstrumenter er instrumenter, der kun kan producere en tone af gangen. Dette gælder de fleste messingblæse- og træblæseinstrumenter; dog med visse undtagelser, da der især i nyere tid er blevet eksperimenteret med multiphonics (en extended technique).

Musikteori
Rasmus Thude

Rasmus Thude Viborg Pedersen (født 26. marts 1989 i Aarhus) er en dansk sanger og sangskriver. Han deltog i 2010 i det danske X Factor. I januar 2011 blev hans sang LLL (Love, Liqour, Lick It) forvekslet med den amerikanske sanger, Justin Timberlake. Sangen var blevet omdøbt "Take You Down" og fik så godt fat i internettet, at repræsentanter for Justin Timberlake til sidst måtte ud og afkræfte historien. Rasmus Thude startede i 2014 på DTU (Danmarks Tekniske Universitet) og stiftede i 2015 app-virksomheden Ta' det, hvor han i dag er administrerende direktør.

Musik 
Den 6. juni 2011 udsendte han sin først single, "Til månen & tilbage", der toppede som nummer 16 på den danske singlehitliste. Hans anden single, "Gider dig ikke mer'" nåede en 19. plads på singlehitlisten, men formåede at opnå en 8. plads på den danske streaminghitliste, samt at gå platin for over 1,8 millioner streams. Hans tredje single "Fest med de bedst" (featuring Niklas) fik ingen placeringer, men opnåede guld-certificering for over 900.000 streams..

Rasmus Thude skrev i 2011 under med Instant Major Management og fik samme år sin første pladekontrakt med Sony Music. Han blev udnævnt af Gaffa til "De bliver store i 2012" og udgav sin debut EP Seks hjerter i november 2012 på Sony Music.

Privat 
Rasmus Thude er født i Aarhus og opvokset i Randers i en søskendeflok på fire. Han har siden 2011 været bosat i København.

Diskografi

EP'er 
 Seks hjerter (2012)

Singler 

 "Til månen & tilbage" udkom også i en remix-udgave med Young og James Kayn.

Gæsteoptrædener

Kilder

Eksterne henvisninger 

Sangere fra Danmark
Deltagere i X Factor (Danmark)
Personer fra Aarhus
Hell: The Sequel

Hell: The Sequel er debut EP'en af Bad Meets Evil, en amerikansk hiphop duo bestående af Royce da 5'9" og Eminem. Den blev udgivet den 13. juni 2011 i nogle lande af Shady Records og Interscope Records, og den 14. juni 2011 i USA. EP'en fokuserer på hardcore hip hop og midwest hip hop. Sange som "Welcome 2 Hell", "Above the Law" og "Loud Noises" indeholder voldelige tekster, mens de prøver at fastholde en humoristiske tone. "Fast Lane" "A Kiss" og "The Reunion" indeholder seksuelle temaer. "I'm on Everything" er en humorfyldt sang om stoffer, mens "Lighters" og "Take From Me" indeholder et fokus på mere seriøse temaer såsom succes og illegal downloadning af musik på internettet.

EP'ens titel og cover blev offentliggjort i maj. Det indeholder producerne Eminem og Mr. Porter, med produktion fra Bangladesh, Sid Roams, Havoc, DJ Khalil, The Smeezingtons og Supa Dubs blandt andre. Efter gendannelsen af duoen, begyndte indspilningen i slutningen af 2010, da to sange, "Living Proof" og "Echo" blev lækket på internettet. Den første single, "Fast Lane", der blev udgivet den 3. maj 2011, blev anset som et højdepunkt på EP'en, mens den anden single, "Lighters", blev mødt med blandede anmeldelser.

Hell: The Sequel blev mødt med positive anmeldelser. Kritikerne var glad for kemien mellem de to rappere og også for deres rapevner. EP'en debuterede som nummer et på den amerikanske Billboard 200-hitliste, med et salg på 171.000. Dette gjorde den til den blot tredje EP til at toppen listen, efter Alice in Chains' Jar of Flies  1994 og Jay-Z og Linkin Parks Collision Course i 2004.

Spor

Referencer 

Eminem-album
Album fra 2011
Felix Leiter

Felix Leiter er en fiktiv person i roman- og film-serien James Bond. Felix Leiter er agent for CIA og arbejder ofte sammen med James Bond. Han kalder sig selv for: "en bror fra Langley."

Rollen som Felix Leiter har været spillet af:
 Jack Lord (Dr. No – 1962) 
 Cec Linder (Goldfinger – 1964)
 Rik Van Nutter (Thunderball – 1965)
 Norman Burton (Diamonds Are Forever – 1971)
 David Hedison (Live and Let Die og Licence to Kill – 1973 og 1989)
 John Terry (The Living Daylights – 1987)
 Jeffrey Wright (Casino Royale, ''Quantum of Solace og No Time to Die – 2006, 2008 og 2021)

Eksterne henvisninger 
 

Fiktive personer fra USA
James Bond
Panamerikamesterskabet i håndbold 1998 (mænd)

Panamerikamesterskabet i håndbold 1998 for mænd var det 8. panamerikamesterskab i håndbold for mænd. Turneringen med deltagelse af otte hold blev arrangeret af PATHF, og den blev afviklet i Havana, Cuba i perioden 22. – 29. september 1998.

Mesterskabet blev vundet af de forsvarende mestre fra værtslandet Cuba, som i finalen besejrede Argentina med 31-26. Sejren var cubanernes ottende panamerikatitel for mænd, og dermed havde Cuba vundet samtlige mesterskaber indtil da. Bronzemedaljerne gik til Brasilien, som vandt 27-22 over USA i bronzekampen. De tre medaljevindende hold kvalificerede sig derudover til VM 1999 i Egypten.

For første gang deltog Grønlands håndboldlandshold i et panamerikamesterskab, og holdet sluttede på femtepladsen.

Slutrunde 

Slutrunden skulle have deltagelse af ti hold. De ti hold var blevet fundet ved tre regionale kvalifikationsturneringer:
 Nordamerika (3 hold): USA, Canada og Grønland kvalificerede sig til slutrunden om panamerikamesterskabet.
 Mellemamerika og Caribien (4 hold): Det mellemamerikanske og caribiske mesterskab 1998 afviklet i perioden 16. juli – 24. juli 1998 i Guaynabo, Puerto Rico med deltagelse af syv hold gjaldt som kvalifikation, og de fire bedst placerede hold, Cuba, Colombia, Puerto Rico og Mexico, kvalificerede sig til slutrunden.
 Sydamerika (3 hold): Sydamerikamesterskabet 1998 gjaldt som kvalifikation. Turneringen blev spillet i Buenos Aires, Argentina i perioden 8. – 12. april 1998 med deltagelse af fem hold, og de tre bedst placerede hold, Argentina, Brasilien og Uruguay, kvalificerede sig til slutrunden.

Efterfølgende meldte Puerto Rico afbud til slutrunden, som dermed kun fik deltagelse af ni hold.

Indledende runde

Gruppe A

Gruppe B

Kvartfinaler, semifinaler, bronzekamp og finale

Placeringskampe

VM-kvalifikation 
PATHF rådede over tre pladser ved VM-slutrunden i 1999, og de tre pladser gik til de tre bedst placerede hold ved mesterskabet. Resultaterne betød, at Cuba, Argentina og Brasilien kvalificerede sig til VM-slutrunden i Portugal.

Kilder / eksterne henvisninger 
 World Handball Archive – Men Handball Panamerica 1998 Havana (CUB) 
 World Handball Archive – Men Handball 5th Central America and Caribe Championship 1998 Guaynabo (PUR) 
 World Handball Archive – Men Handball South American Championship 1998 – Buenos Aires (ARG)

Noter 

1998 (mænd)
Håndbold i 1998
Havana
Håndbold på Cuba
Partido Comunista de Cuba

Partido Comunista de Cuba (dansk: Cubas Kommunistiske Parti) er et kommunistisk parti på Cuba, som blev dannet i 1965 efter sammenlægning af Socialistisk Folkeparti (Cuba) (dannet i 1920), 26. juli-bevægelsen (dannet i 1955) og El Directorio Revolucionario (dannet i 1954). Disse tre partier var allerede fra 1961 samlet i Integrede Revolutionære Organisationer (IRO), men IRO blev ikke officielt regnet som et politisk parti. 

Det cubanske kommunistparti er en af den marxistisk-leninistiske skole, derved at de er baseret på Karl Marxk og Vladimir Lenins teorier, men ikke Mao Tse-tung (maoismen) og Josef Stalin (stalinisme). Partiet er også inspireret af den cubanske frigørelsesforkæmper José Martí fra Den cubanske uafhængighedskrig. Partiets ungdomsorganisation er Unión de Jóvenes Comunistas, som har omkring 600.000 aktive medlemmer.

Partiets leder i dag er Raúl Castro. Han er bror og efterfølger efter partiets grundlægger Fidel Castro. Både Raul og Fidel var blandt lederne af 26. juli-bevægelsen og den cubanske revolution i 1959. Partiet har i dag omkring 800.000 medlemmer, ved partiets 6. kongres den 16. – 19.april 2011 var der omkring 1000 delegerede.

Henvisninger

Kilder

Eksterne 
 Det cubanske kommunistiske partis hjemmeside 

Partido Socialista Popular (Cuba)

Politiske partier på Cuba
Kommunistiske partier
Etableret i 1965
Wilhelm Liebknecht

Wilhelm Liebknecht, døbt Wilhelm Philipp Martin Christian Ludwig Liebknecht (29. marts 1826 Gießen – 7. august 1900, Charlottenburg, Berlin) var en tysk socialdemokrat, var sammen med August Bebel en af grundlæggerne af SPD i 1863, han var også medlem af Anden Internationale. Medlem af den tyske rigsdag mellem 1874 og 1900. Han var blandt andet far til Karl Liebknecht og Theodor Liebknecht.

På grund af deres modstand mod den Fransk-preussiske krig i 1870-1871 og deres solidaritet med Pariserkommunen blev August Bebel og Wilhelm Liebknecht i 1872 blevet dømt for højforræderi og afsonede 2 års fængsel.

Ved hans begravelse blev han fulgt af omkring 50.000 mennesker, han er begravet på Zentralfriedhof Friedrichsfelde.

Henvisninger 

 Marxists’ Internet Archive, Wilhelm Liebknecht (tekster)
 Marxists’ Internet Archive, Wilhelm Liebknecht (biografi)

Kommunister fra Tyskland
Politikere fra SPD
Politikere fra Det Tyske Kejserrige
Socialister fra Tyskland
Tyskere i 1800-tallet
Industry Giant

Industry Giant er et økonomisk simulationsspil til Windows fra 1998. I 2002 udkom efterfølgeren, Industry Giant II.

Eksterne henvisninger 
 

Computerspil fra 1998
Økonomiske simulationsspil
Windows-spil
U/21 Europamesterskabet i fodbold 2009

U-21 Europamesterskaberne 2009 i fodbold var det 17. i rækken af officielle europamesterskaber for U-21-landshold, arrangeret af UEFA. Tyskland vandt turneringen efter at have slået England i finalen. Sverige var værter for turneringen, der blev spillet i perioden 15. juni 2009 – 29. juni 2009.

Kvalifikation 
Lodtrækningen til kvalifikationen blev foretaget i Stockholm, Sverige, den 13. februar 2007, hvor 51 hold blev inddelt i 10 puljer. 
Kvalifikationsturneringen blev spillet fra. 31. maj 2007 til 10. september 2008.

Stadioner 
EM-turneringen blev afholdt på fire svenske stadioner. Gruppe A blev spillet i Malmö og Helsingborg, mens gruppe B blev spillet i Göteborg og Halmstad. Finalen blev spillet i Malmö.

Hold 

Holdene til slutrunden bestod af 23 spillere. For at være spilleberretiget til turneringen skulle man være født 1. januar 1986 eller senere. Man kunne derfor under slutrunden opleve spillere på op til 23 år. Man er ikke udelukket fra at deltage i U-21 slutrunden, fordi man har spillet på A-landsholdet.

Følgende hold kom igennem kvalifikationen og deltog i turneringen.
  (som værtsnation)

Gruppespil 
Lodtrækningen til gruppespillet blev foretaget i Göteborg den 3. december 2008. I gruppespillet er de otte deltagende hold opdelt i to grupper á fire hold. I hver gruppe spiller alle mod alle. Første- og andenpladsen i grupperne går videre til slutspillet.

Gruppe A

Gruppe B

Slutspil

Semifinaler

Finale

Referencer 

EM i fodbold
Fodbold i 2009
Socialistisk Arbejderparti (1918-19)

Det Socialistiske Arbejderparti eller Socialistisk Arbejderparti blev dannet i 1918 i protest mod Socialdemokratiets kongres i februar 1918 havde godkendt regeringssamarbejdet med et knebent flertal. Partiet blev under en konference med Socialdemokratisk Ungdomsforbund og Det Uafhængige Socialdemokrati den 9. november 1919 lagt sammen og blev til Danmarks Venstresocialistiske Parti, senere Danmarks Kommunistiske Parti. Blandt partiets ledende kræfter var Marie Nielsen, Gerson Trier, Thøger Thøgersen og Martin Andersen Nexø.

SAP udgav bladet Klassekampen.

Henvisninger 

Tidligere politiske partier i Danmark
Etableret i 1918
Ophørt i 1919
Kommunistiske partier fra Danmark
Pet Pals: Animal Doctor

Pet Pals: Animal Doctor er et computerspil hvor man skal spille som en dyrlæge, og skal tage sig af de mange dyr der bliver bragt til ens klinik. Spillet er skabt af Legacy Interactive. Spillet er vurderet til E10 + af Entertainment Software Rating Board.

In 2007, blev spillet tildelt Silver honor udmærkelsen af Parents' Choice Foundation.

Kilder 

Computerspil fra 2006
Macintosh-spil
Nintendo DS-spil
Wii-spil
Windows-spil
Simulationsspil
Winsen (Luhe)

Winsen (Luhe) er administrationsby i Landkreis Harburg i den tyske delstat Niedersachsen. Den ligger ved den lille flod Luhe, i nærheden af dens udløb i Ilmenau, kort før dens udløb i Elben, omkring 25 km sydøst for Hamburg, og 20 km nordvest for Lüneburg.

Inddeling 
Ved en kommunalreform i 1972 blev de 13 indtil da selvstændige kommuner/landsbyer Bahlburg, Borstel, Gehrden, Hoopte, Laßrönne, Luhdorf, Pattensen, Rottorf, Roydorf, Sangenstedt, Scharmbeck, Stöckte og Tönnhausen indlemmet i Winsen.

Eksterne kilder og henvisninger 

Byer i Niedersachsen
AquaZone: Life Simulator

AquaZone: Life Simulator  er et Simulationsspil udviklet og udgivet af Frontier Groove til Xbox 360. Spillet udkom den 14. september 2006.

Kilder 

Computerspil fra 2006
Xbox 360-spil
Luhe (Ilmenau)

Luhe er en flod der løber over Lüneburger Heide i den tyske delstat Niedersachsen, og løber ud Ilmenau, ca. 3 km før denne løber ud i Elben.

Luhe har sit udspring ved Bispingen i den sydlige ende af Lüneburger Heide og munder i bydelen Stöckte i Winsen ud i Ilmenau. Fra kilde til udmunding er den 58,2 km lang.

Floder i Niedersachsen
Luhe

Luhe kan henvise til flere steder i Tyskland:

 Luhe-Wildenau – en købstad (markt) i Landkreis Neustadt an der Waldnaab i Bayern.
 Luhe (Naab) – en biflod til Naab
 Luhe (Ilmenau) – en biflod til Ilmenau på Lüneburger Heide i Niedersachsen.
Franciszek Bronikowski

Franciszek Jan Bronikowski (25. februar 1907 i Bydgoszcz – 1. december 1964) var en polsk roer som deltog i de olympiske lege 1928 i Amsterdam.

Bronikowski vandt en bronzemedalje i roning under OL 1928 i Amsterdam. Han var med på den polske båd som kom på en tredjeplads i fire med styrmand efter Italien og Schweiz. De andre roere var Edmund Jankowski, Leon Birkholc, Bernard Ormanowski og styrmand var Boleslaw Drewek.

Eksterne henvisninger 
 http://www.sports-reference.com/olympics/athletes/br/franciszek-bronikowski-1.html 

Roere fra Polen
Olympiske medaljevindere i roning 
Olympiske bronzemedaljevindere fra Polen 
Medaljevindere ved sommer-OL 1928
Henryk Budziński

Henryk Budziński (født 29. november 1904, død 18. marts 1983 i Gdańsk) var en polsk roer, som vandt flere internationale medaljer i mellemkrigstiden.

Rokarriere 
Sammen med Janusz Mikołajczak var Budziński blandt Europas bedste i toer uden styrmand i slutningen af 1920'erne og begyndelsen af 1930'erne. Således fik duoen EM-sølv i 1929 og EM-guld i 1930, inden de i 1931 begge kom med i en polsk firer uden styrmand og det år vandt EM-sølv.

Budziński og Mikołajczak var tilbage i toeren ved OL 1932 i Los Angeles. Blot seks nationer var repræsenteret i denne disciplin ved legene, og polakkerne vandt deres indledende heat, hvilket var tilstrækkeligt til at sikre dem finaleplads. I finalen var briterne Hugh Edwards og Lewis Clive stærkest og vandt foran newzealænderne Fred Thompson og Bob Stiles, mens Budziński og Mikołajczak sikrede sig bronzemedaljerne et stykke bag de to forreste.

Senere karriere 
Budziński blev i 1933 rotræner.

Under anden verdenskrig blev han taget til fange af den røde hær, men senere overført til et tysk fængsel. Herfra lykkedes det ham at undslippe, hvorpå han deltog i Warszawa-opstanden. Efter krigen arbejdede han for et byggefirma i Gdańsk.

Referencer

Eksterne henvisninger 

Roere fra Polen
Deltagere for Polen ved sommer-OL 1932
Olympiske bronzemedaljevindere fra Polen
Steven Kruijswijk

Steven Kruijswijk (født 7. juni 1987 i Nuenen) er en hollandsk cykelrytter, som siden 2010 har kørt for det hollandske World Tour-hold, , det nuværende . Kruijswijk blev professionel på Rabobank for 2010-sæsonen.

Karriere

2010 
Kruijswijk blev hentet op fra Rabobank CT til de professionelles rækker for 2010-sæsonen. Som neo-pro viste han et stort potentiale, og opnåede en 18. plads samlet i Giro d'Italia og 3. plads på 17. etape. Han opnåede også en 13. plads i Tour of Murcia og en 8. plads i Vuelta a Burgos. Et styrt i Tour of Emilia gjorde at Kruijswijk fik en ufrivillig afslutning på sæsonen.

2011 
I 2011 kørte Kruijswijk igen Giroen, og han opnåede en 9. plads samlet. Han kæmpede længe om ungdomstrøjen, men det blev til slut en andenplads i konkurrencen efter Roman Kreuziger. Under Tour de Suisse nogle uger senere tog han sin første professionelle sejr da han vandt 6. etape.

Referencer

Eksterne henvisninger 

 Profil på feltet.dk

Mandlige cykelryttere fra Nederlandene
Deltagere for Holland ved sommer-OL 2016
Cykelryttere ved sommer-OL 2016
Bolesław Drewek

Bolesław Drewek (26. november 1903 – 11. november 1972) var en polsk roer som deltog i de olympiske lege 1928 i Amsterdam.

Drewek vandt en bronzemedalje i roning under OL 1928 i Amsterdam. Han var styrmand på den polske Båd som kom på en tredjeplads i fire med styrmand efter Italien og Schweiz. Roerne på båten var Franciszek Bronikowski, Bernard Ormanowski, Edmund Jankowski og Leon Birkholc.

Eksterne henvisninger 
 Profil på sportsreference.com  

Roere fra Polen
Olympiske medaljevindere i roning 
Olympiske bronzemedaljevindere fra Polen 
Medaljevindere ved sommer-OL 1928